පුද්ගලික අවශ්‍යතාවයක් සඳහා බත්තරමුල්ල සිට දෙහිවල තෙක් යාමට මෝටර් රථයෙන් ගමන් ගනිද්දී එකවර කාර්මික දෝෂයකට ලක්වී ඇති බව පොලිසිය කල පරීක්ෂණවලදී අනාවරණයවී ඇත.මෝටර් රථය තුළින් දුමාරය පිට වනවත් සමග තරුණයන් දෙදෙනා වාහනයෙන් පිටතට පැන ඇති අතර ඉන් සුළු වේලාවකට පසු ආරක්ෂිත වායු බැලුනය ද පුපුරා ගොස් ඇති බව පොලිසිය කියයි.ගින්න හටගත් වහාම බොරලැස්ගමුව පොලිසියේ ජංගම මුර සංචාරක නිලධාරින් ගින්න නිවීමට දැඩි උත්සාහයක් ගත්තද එය ව්‍යර්ථ වීමෙන් පසු දෙහිවල ගල්කිස්ස නගර සභාවේ ගිනි නිවන ඒකකය කැඳවා ගින්න නිවීමට ක්‍රියා කළ බව පොලිසිය කියයි.මෝටර් රථයේ ගමන් ගත් තරුණයන් දෙදෙනා ව්‍යාපාරිකයකු හා පරිගණක ඉංජිනේරුවරයකු බව පොලිසිය කියයි.බොරැලැස්ගමුව පොලිසියේ ස්ථානාධිපති පොලිස් පරීක්ෂක ඒ. ජී. අයි. කේ. ඇපලකොටුව මහතාගේ උපදෙස් මත රථ වාහන අංශයේ පොලිස් සැරයන් (15914) සුනිල් යන මහත්වරු පරීක්ෂණ පවත්වති.